Plinkšėse järv

Plinkšėse järv on järv Leedus Mažeikiai rajoonis Seda vallas. See asub merepinnast 110,7 meetri kõrgusel.

Järve kallastel asuvad Plinkšėse, Uikiai, Užpelkiai, Užmarkija ja Paplinkšė küla. Järv ise jääb Plinkšėse maastikukaitsealale.https://www.geoportal.lt/map/

Järv on pikliku kujuga. Selle säng asub jääajal tekkinud tunnelorus. 

Kaldajoon on looklev, selle pikkus on 15,1 km. Kaldad on madalad, soostunud terrassidega, loodes, edelas ja idas on soostunud metsad. Kaldaid palistab 20–70 meetrit lai riba pilliroogu. Põhja katab savisegune sapropeel või mudaga segunenud liiv.Plinkšių ežeras. Tarybų Lietuvos enciklopedija, Kd. 3 (Masaitis-Simno). – Vilnius: Vyriausioji enciklopedijų redakcija, 1987. Lk. 398

1841. aastal lasi Plinkšėse mõisa omanik Francas Plater Domija jõe kohale kaevata Plinkšėst Sedaga ühendava kanali. Sestsaati sõltub jõe voolusuund veetasemest: vahel toob see järve Sruoja jõe vett, siis on see jällegi järve teiseks väljavooluks.

Viited

Kategooria:Leedu järved
Kategooria:Mažeikiai rajoon